Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 552

e) A hangok világa 1 óra Mi minden ad hangot? Milyenek ezek a hangok? Mi a különbség a zaj és a zene között? A hangszerek világa. A hangokhoz és a hangszerekhez való személyes viszonyulásunk. Ötletbörze osztályszinten. Mi minden ad hangot a világban? Milyenek lehetnek a természet hangjai, az emberi hangok, a technika hangjai és a zenei hangok? Beszélgetés osztályszinten. Vajon mi minden különbözteti meg a zenét a természet hangjaitól, illetve a zajoktól és zörejektől? Csoportmunka. Hangszerek hangjainak társítása a hozzájuk tartozó hangszer képével és nevével. Egyéni választás. A hangzásban lelkileg legközelebb álló hangszer kiválasztása és a döntés indoklása. Kísérletezés. Különféle hangszerek megszólaltatása önként vállalkozás alapján. Az élmények szóbeli megfogalmazása. Ugyanazon hangszerek hangjának meghallgatása igazi előadóművész tolmácsolásában. Beszélgetés osztályszinten. Van-e, aki játszik valamilyen hangszeren? Vajon mit jelent az embernek, ha meg tud szólaltatni valamilyen hangszert? Milyen érzés lehet együttesben játszani?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes